Serapio Espartza

Serapio Espartza San Julian (Iruñea, 1880 - ibidem., 1968) euskal arkitekto eta politikaria izan zen.

Biografia 
Iruñeko Udal arkitektoa zela, 1916an Iruñeko Bigarren Zabalgunea diseinatu zuen Ildefons Cerdak Bartzelonako zabalgunerako aurrera eramandako proiektuan oinarriturik. Iruñeko Lehen Zabalgunea baino eremu handiago baterako proiektua aurkeztu zuen, 70 metroko luzera zuten 99 eraikin eginez. 1922 urtean eraikitako Amaiurko gazteluko monolitoa ere berak diseinatu zuen.

Politika arloan, tradizionalismoan hasi arren, abertzale bilakatu eta NBBren presidente izendatu zuten. 1923an La Voz de Navarra egunkariaren sorrera bultzatu zuen. 1933an diputatu izateko aurkeztu arren ez zuen lortu.

Erreferentziak 

Nafarroa Garaiko politikariak
Nafarroa Garaiko arkitektoak
Iruindarrak
Nafarroako jelkideak
Elkarte Tradizionalistako politikariak
Hirigileak
Eusko Ikaskuntzako kideak
Iruñean hildakoak